Edward Snowden praat saam op Konstitusieheuwel – praag.co.za — 20 jaar jonk!
Tydens die aanlyngesprek, het Snowden sy kommer uitgespreek oor hoe sommige van die wêreld se grootste aanlyn-dienste data insamel oor gebruikers.
Die voormalige Amerikaanse Central Intelligence Agency (CIA) werknemer, wat geklassifiseerde inligting van die National Security Agency (NSA) in 2013 uitgelek het, het gepraat vanuit Rusland, waar hy tans met tydelike asiel woon.
Die geleentheid is aangebied by die Women’s Jail by die Konstitusieheuwelkompleks met die doel om maniere te bespreek om die staat uit te daag.
“Een van die sentrale probleme van die internet vandag is dat die gewildste dienste in die wêreld saamwerk, meer as wat as die wet voorskryf en daar is ook ‘n vraag rondom hoeveel maatskappye insamel wat alle perke oorskry,” het Snowden gesê.
Snowden het gepraat oor maatskappye soos Google, Skype, Apple en Yahoo wat in staat is om data in te samel van sy gebruikers.
“Hierdie maatskappye bedryf ‘n besigheid en hoe meer ons gebruik maak van hul dienste, hoe meer inligting kan hulle versamel oor ons,” het hy gesê.
“Ons moet begin dink oor die gevolge van hierdie in ‘n meer etiese konteks. Maatskappye kan maklik e-pos in die geheim lees,” het Snowden bygevoeg.
Hy het egter gesê dat daar metodes is om te kan kommunikeer sonder om persoonlike data beskikbaar te stel.
Snowden het verwys na Signal, ‘n private boodskaptoepassing wat suksesvol daarin geslaag het om boodskappe van gebruikers van die regering en owerhede te weerhou.
Hy het voorgestel dat kodeboodskappe gebruik word om byvoorbeeld ontmoetings te reël sodat die staat nie bewus is van wat ‘n mens doen nie.
Skrywer praagGepubliseer op 1 November 2016 Kategorieë Nuus, Suider-AfrikaSleutelwoord Apple, Ed Snowden, Google, internet, Konstitusieheuwel, Skype
Vorige Vorige artikel: Ban Ki-Moon soebat by Zuma oor Strafhof
Volgende Volgende artikel: Verdagte van moord op oud-AWB-leier se plaas voor